“สาลี่ พริ้นท์ติ้ง” เตรียมตัวลงสนาม เข้าเทรดพรุ่งนี้วันแรก
ตลท.รับ “สาลี่ พริ้นท์ติ้ง” หรือ SLP ผู้ประกอบธุรกิจรับผลิตฉลากสินค้า-งานพิมพ์คุณภาพสูง เป็นหลักทรัพย์จดทะเบียน เริ่มซื้อขาย SET วันที่ 7 พ.ค.นี้ ราคา IPO ที่ 2.16 บ.
6 พ.ค. 2558

ผู้สื่อข่าวรายงานว่า ตลาดหลักทรัพย์แห่งประเทศไทย รับหลักทรัพย์หุ้นสามัญบริษัท สาลี่ พริ้นท์ติ้ง จำกัด (มหาชน) หรือ SLP เป็นหลักทรัพย์จดทะเบียน และเริ่มทำการซื้อขายวันที่ 7 พ.ค. 2558 ในกลุ่มอุตสาหกรรมสินค้าอุตสาหกรรม หมวดธุรกิจบรรจุภัณฑ์
โดยจำนวนหุ้นจดทะเบียนกับตลาดหลักทรัพย์ฯ 1,200,000,000 หุ้น จำนวนหุ้นชำระแล้ว 1,200,000,000 หุ้นสามัญ ราคา Par 0.25 บาทต่อหุ้น ทุนชำระแล้ว 300,000,000 บาท จำนวนหุ้น IPO 420,000,000 หุ้น ราคา IPO ที่ 2.16 บาท
สำหรับลักษณะธุรกิจ บริษัทประกอบธุรกิจรับผลิตฉลากสินค้าและงานพิมพ์คุณภาพสูง ผลิตภัณฑ์ของบริษัทแบ่งออกเป็น 3 ประเภทหลัก ได้แก่ ฉลากสินค้าที่มีกาวในตัว ฉลากสินค้าแบบผนึกในแม่พิมพ์ และงานพิมพ์ผลิตภัณฑ์กระดาษที่ไม่มีกาว
 
 
 
 
 
 
 